stanford-oval/wikipedia huggingface dataset:
פלטינס ארנה

| --- | --- |
 
 שמות קודמים:  ארנה אוף שאלקה
 מיקום:  גלזנקירכן, גרמניה
 קואורדינטות:  51°33′16″N 7°04′03″E﻿ / ﻿51.554502777778°N 7.0675888888889°E﻿ / 51.554502777778; 7.0675888888889
 תקופת הפעילות:  30 במאי 2001 – הווה (23 שנים)
 עלות הבנייה:  192 מיליון אירו
 בעלים:  שאלקה 04
 מפעיל:  שאלקה 04 
 משטח:  דשא
 אדריכל:  HPP Architekten 
 קבוצות:  שאלקה 04
 מושבים:  61,673
 ממדי משטח:  105 × 68 מטר
 veltins-arena.de
 he
 
פלטינס ארנה (בגרמנית: Veltins-Arena) הוא אצטדיון כדורגל הממוקם בעיר גלזנקירכן שבמדינת נורדריין-וסטפאליה שבגרמניה. האצטדיון נפתח בשנת 2001 ומשמש כמגרשה הביתי של קבוצת שאלקה 04.
בשנת 2004 אירח האצטדיון את משחק גמר ליגת האלופות בו גברה פורטו על מונקו בתוצאה 3-0. כמו כן, אירח האצטדיון חמישה משחקים במסגרת מונדיאל 2006' כולל משחק בשלב רבע הגמר. תכולת האצטדיון היא 61,482 (כולל יציעי ישיבה ועמידה) צופים במשחקי ליגה, ותכולה של 53,951 צופים (יציעי ישיבה בלבד) במשחקים בינלאומיים. גג האצטדיון ניתן להזזה כמו גם משטח הדשא. ביולי 2005 נמכרו הזכויות על שם האצטדיון למבשלת הבירה הגרמנית פלטינס.
ב-2010 רשם האצטדיון ציון דרך נוסף, כאשר במרכזו הותקנה זירת הוקי קרח והוא אירח את משחק הפתיחה של אליפות העולם בהוקי קרח בין נבחרות ארצות הברית וגרמניה. המשחק משך 77,803 צופים, וקבע שיא עולמי של קהל במשחק הוקי קרח (שנשבר מאז).
ב-2024, האצטדיון אירח כמה מהמשחקים ביורו 2024. האצטדיון אירח את המשחקים בין אנגליה לסרביה, בין ספרד לאיטליה ובין פורטוגל לגאורגיה. האצטדיון אף יארח משחק בשמינית הגמר וברבע הגמר.
גלריה

מבט מבפנים
מבט מבפנים
מנהרת השחקנים, 2011
האצטדיון ממבט על
הערות שוליים

↑  GELSENKIRCHEN
| --- | --- |
בקרת זהויות :  GND: 7515080-3  MusicBrainz: ab4ff442-468b-48ff-85e9-c3f363a52aba 
ערך זה הוא קצרמרבנושא כדורגל גרמני ובנושא אצטדיונים ומתקני ספורט. אתם מוזמנים לתרום לוויקיפדיה ו.
פפדאם

| --- | --- |

 
 מאכלים
 סוג:  לחם שטוח 
 מטבח:  הודי ופקיסטני
 מוצא:  הודו הודו
 מרכיבים עיקריים:  קמח שעועית או עדשים
 
פפדאם (בהינדי: पापड़; באנגלית: Papadam) הוא לחם שטוח ומתובל העשוי מקמח שעועית או עדשים ונפוץ במדינות תת-היבשת ההודית.
לחם הפפדאם מורכב לרוב מקמח שעועית או עדשים, כמון, פלפל שחור, מלח ושמן בוטנים שאותם מערבבים, מייבשים בשמש ומטגנים.
הפפדאם נחשב למנה ראשונה ונהוג לצרוך אותו לצד רוטב צ'אטני, בצל קצוץ או פלפל צ'ילי.
הערות שוליים

↑  Wayback Machine, web.archive.org, ‏15 במרץ 2007
↑  The Origin and History of the Popular Poppadom, DESIblitz, ‏25 באוקטובר 2019 (באנגלית)
↑  Poha Papad | Rice Flakes Papad | Summer Recipes, Udupi Recipes, ‏11 במרץ 2018 (באנגלית)
↑  The papadum story, The New Indian Express
פייר אלפונס לורן

| --- | --- |

 לידה:  18 ביולי 1813 פריז, הקיסרות הראשונה 
 פטירה:  2 בספטמבר 1854 (בגיל 41) פריז, צרפת 
 ענף מדעי:  מתמטיקה
 מקום מגורים:  צרפת
 מקום לימודים:  אקול פוליטקניק  École d'application de l'artillerie et du génie 
 תרומות עיקריות
 גילוי טור לורן
 
פייר אלפונס לורָן או לורָאן (בצרפתית: Pierre Alphonse Laurent 18 ביולי 1813 - 2 בספטמבר 1854) היה מתמטיקאי צרפתי. ידוע בעיקר בזכות גילוי טור לורן.
לורן נולד בפריז. בשנת 1830 החל את לימודיו באקול פוליטקניק וסיים בשנת 1832. במסגרת השרות הצבאי נשלח לאלג'יריה. ב-1840 חזר לצרפת ובמשך 6 שנים ניהל עבודות להרחבת הנמל בעיר לה האבר.
עבודותיו על טור לורן היו כלולות בספר זיכרונות שהוגש כמועמד לפרס ה-Grand prix של האקדמיה הצרפתית למדעים בשנת 1843. הבקשה למועמדות לפרס היוקרתי נמסרה באיחור, העבודה לא פורסמה ברבים ומעולם לא הועמד שוב לקבלת פרס אקדמי.
לורן נפטר בגיל 41 בפריז. עבודותיו קיבלו פרסום רק לאחר מותו.
ראו גם

טור טיילור
טור לורן
פפברין

| --- | --- |

 שם IUPAC
 1-(3,4-Dimethoxybenzyl)-6,7-dimethoxyisoquinoline
 שמות מסחריים בישראל
 פפברין פפברין הידרוכלוריד
 נתונים כימיים
 מסה מולרית:  339.147 יחידת מסה אטומית מאוחדת 
 נתונים פרמוקוקינטיים
 זמינות ביולוגית:  80%
 זמן מחצית חיים:  שעה וחצי עד שעתיים
 הפרשה:  בשתן
 בטיחות
 מעמד חוקי:  תרופת מרשם
 קטגוריית סיכון בהריון:  קטגוריית סיכון A (אוסטרליה), קטגוריית סיכון C 
 סיכון לתלות:  מתון
 מזהים
 קוד ATC:  G04BE02, A03AD01 
 מספר CAS:  58-74-2
 PubChem:  4680
 ChemSpider:  4518
 
פפברין (Papaverine) היא תרופה אופיאדית מרפת-שרירים. התרופה משמשת בעיקר לשיכוך כאבי בטן ולטיפול בהתכווצויות שרירים כואבות בקיבה, בדרכי השתן ובמערכת המין. התרופה פותחה בשנת 1848 בידי הכימאי ג'ורג' מרק.
שימושים רפואיים

פפברין משמש לטיפול בספאזם במערכת העיכול, בצינור המרה ובשופכנים. כמו כן, התרופה משמשת להרחבת כלי דם במוח ובלב, בין השאר במהלך ניתוח מעקפים, ולטיפול בבעיות אין אונות שונות בקרב גברים.
פרנץ פטאקי

| --- | --- |

 לידה:  20 בינואר 1921 דומבובאר, הונגריה 
 פטירה:  25 באוגוסט 2017 (בגיל 96) 
 מדינה:  הונגריה 
 
לוח לזכרו על ביתו בו גר משנת 1954
פרנץ פטאקי (בהונגרית: Pataki Ferenc; דומבובאר, 20 בינואר 1921 – 25 באוגוסט 2017) היה גאון חישוב יהודי-הונגרי.
ביוגרפיה

פרנץ פטאקי נולד במשפחה יהודית ולאחר התיכון בשל החוק המפלה יהודים הנומרוס קלאוזוס והחוקים ה(אנטי)יהודיים המפלים האחרים בהונגריה (החוק היהודי השני והחוק היהודי השלישי) הפך לפועל, אחרי זה לפרטיזן, ולבסוף לשבוי מלחמה. לאחר מכן חייו התחילו בהצלחה מסחררת. אף אחד מלבד המחשבון והמחשבים לא הצליח לחקות אותו, הוא סיפק ביצועי אמן מדהימים, כמעט על אנושיים, ועם זאת היה גם שנון.
כיהודי, נלקח לשרות העבודה (עבודות כפייה לגברים יהודים עבור הצבא ההונגרי) במשך שנתיים וחצי במהלך מלחמת העולם השנייה. הוא היה בשבי הרוסי שלוש שנים אחרי המלחמה, שם עבד בכריתת עצים. ההורים והסבים מצד אביו לא חזרו ממחנות ההשמדה, הם ניספו במשרפות של אושוויץ. אנחנו יודעים מעט מאוד על איך הוא נשא את האבדן. מה שנראה היה תמיד רק פרנץ פטאקי המרשים.
יכולתו המיוחדת הוכחה כבר בגיל 3–4. מגיל חמש הופיע כילד פלא בתיאטרון בבודפשט בימי ראשון בבוקר. הוא הופיע בתיאטרון הילדים של הדוד לאקנר ולאחר מכן נשלח הביתה לעיר הולדתו. ההיסטוריה ההונגרית של המאה ה-20 העלתה אותו לבמה בטלוויזיה, בבתי ספר, בחו"ל, בשפות שונות ברוסית, באנגלית, בגרמנית, בשוודית בכל מקום ובכל זמן, כפול 12 ספרות. הוא היה אמן שמדד את גבולות היכולות האנושיות והוכיח את דמות האלוהים בפעלוליו.
הוא עבר את בחינת האמן ב-1952 והופיע בבתי תרבות ובתי ספר שונים. פטאקי למד גרמנית, אנגלית, רוסית ושוודית בזמן קצר מאוד (5-5 ימים). הוא הופיע על פי הזמנה בברית המועצות, שוודיה, אנגליה, בגרמניה המערבית, ועבד גם בתוכניות מגוונות ובטלוויזיה. על אף שמקצועו המקורי היה כובען, הוא היה מוכר ואהוב ברחבי הונגריה כאמן גאון חישוב בשנות ה-50. הוא הכפיל מספרים רב ספרתיים בראשו מול קהל והיה ידוע כמבצע ששילב ידע עם הומור. הוא סנוור את הקהל שלו במהירותו. הפעלול נעשה כך שהקהל אמר מספרים דו-שלוש או רב-ספרתיים, אותם "המבצע" התחיל מיד להכפיל בראשו והכתיב את ספרות התוצאה הסופית אחת לאחת, מהסוף להתחלה. הכפל והחילוק של המספרים בני שמונה עד עשר ספרות לא עוררו לו בעיות, והוא הגיע למצב שבו הוציא שורש ריבועי ממספרים בני שתים עשרה עד ארבע עשרה ספרות בזמן קצר יחסית.
חישובים בראש

מאחר שבאותה תקופה הילדים למדו בבית הספר את הכפל מהמספרים שנכתבו זה ליד זה, ואת כפלי המשנה רשמו זה מתחת לזה והתוצאה הסופית התקבלה על ידי חיבור שורות המספרים המוסטות, המפקחים על אמנותו הצליחו לחשב את התוצאות הרבה יותר לאט, מחשבים או אפילו מחחשבונים עוד לא היו למטרה זו.
חישוב בראש מחייב שהזיכרון לטווח קצר או זיכרון העבודה של האדם יהיה רחב יותר מזה של האדם הממוצע ושהוא או היא יכירו דרך אחרת של כפל, שקל יותר לדמיין ובכך קל יותר לזכור אותה. שיטה זו מסבירה מדוע פטאקי מסר את התוצאה הסופית מהסוף להתחלה ואחד אחד.
יש לשים לב שלכפל אין צורת פעולה מרחבית, יש לייחס אותו לחיבור שהוא ארוך ולכן יש ללמוד את לוח הכפל מבחוץ, לפחות ברמת המספרים החד ספרתיים. ישנם גם מכפילות ידועות, קלות לשינון שיכולות לשמש גם למטרה זו. השיטה השנייה היא לשנן ולהשתמש בתוצרי משנה. שיטה נוספת היא פעולות נלוות מבוססות חזקות.
במקרה של כפל, חישוב הראש קל יותר אם רושמים זה מתחת לזה את המספרים שיש להכפל:
למשל:
49
73
או באופן כללי
AB
CD
שלבי החישוב הם כדלקמן:
הכפל את B ב-D וזכור את הספרה האחרונה של התוצאה: 27 - כלומר 7
לאחר מכן נכפיל ונחבר: A × D ועוד B × C, בתוספת האיבר הראשון של השארית כלומר 2 (ביחד מבוצע בראש 12+63+2=77, שהספרה האחרונה 7 מצוינת לפני השארית (77)) .
כעת נכפיל את A ב-C ונוסיף את השארית החדשה (7), שנותנת 35, ושימו זאת לפני השייר הקיים והתוצאה היא:
3577
פרסים והוקרה

פרס האמן המצטיין (1983)
הצלב הקטן-מסדר ההצטיינות של הרפובליקה של הונגריה
אזרחות כבוד של דומבובאר (2004)
פרס יאנוש אפצאי צ'רה ביום התרבות 2009 . לרגל יום הולדתו ה-88. משרד המשאבים הלאומיים, 22 בינואר 2009
אזרחות כבוד של בודפשט הבירה רובע 13 (2016)
לקריאה נוספת

"חנה סנש הייתה האהבה הגדולה שלי"
בטולנה מ-Z-A . עיתון עממי טולנה. 13 באפריל 2004
הערות שוליים

↑  "Gyorsabb, mint a számológép". אורכב מ-המקור ב-2009-02-12.
↑  Nem biztos, hogy a rövid távú emlékezet csak a vizuális emlékképekre támaszkodik, hiszen az ember ilyenkor néha hangosan is gondolkodik és a látvány hangképének „visszhangjára” számítva növeli meg az emlékezeteben tartás idejét.
↑  Hiller István oktatási és kulturális miniszter kitüntetéseket adott át a Magyar Kultúra Napja alkalmából
פיליפ קולשרייבר

| --- | --- |

פיליפ קולשרייבר
 לידה:  16 באוקטובר 1983 (בן 40) אאוגסבורג, גרמניה
 מדינה:  גרמניה גרמניה
 מקום מגורים:  אלטסטאסן, שווייץ
 גובה:  1.78 מטר
 יד חובטת:  ימין
 פעילות כמקצוען:  2001–הווה (כ־23 שנים)
 סה"כ פרסים שצבר:  13,749,731 דולר אמריקאי 
 יחידים
 מאזן קריירה:  478–387 
 דירוג שיא:  16 (יוני 2013)
 זכיות בטורנירים:  8
 זוגות
 מאזן קריירה:  98–118 
 דירוג שיא:  51 (10 בנובמבר 2008)
 זכיות בטורנירים:  7
 שיאי גראנד סלאם
 זכיות 0
 אליפות אוסטרליה הפתוחה:  סיבוב רביעי  (2005, 2008, 2012)
 אליפות צרפת הפתוחה:  סיבוב רביעי  (2013 ,2009)
 וימבלדון:  רבע גמר  (2012)
 אליפות ארצות הברית הפתוחה:  סיבוב רביעי  (2012)
 
פיליפ קולשרייבר (בגרמנית: Philipp Kohlschreiber; נולד ב-16 באוקטובר 1983 באאוגסבורג שבגרמניה) הוא טניסאי גרמני, שהתחיל את הקריירה שלו כמקצוען בשנת 2001. היד החזקה שלו היא יד ימין והוא זכה ב-4 תוארי יחידים ו-7 תוארי זוגות. נכון לאוגוסט 2018 מדורג קולשרייבר במקום ה-33 בסבב ה-ATP. דורג בשיאו במקום ה-16, ב-30 ביולי 2012.
הישג השיא של קולשרייבר הוא הגעה לרבע גמר טורניר וימבלדון בשנת 2012, לאחר 32 השתתפויות בטורנירי גראנד סלאם. הבכורה שלו בגראנד סלאם התקיימה ב-2003, בטורניר ה-US OPEN.
קריירה > 2007

ב-2007, הגיע קולשרייבר לתוצאה מצוינת בטורניר סבב המאסטרס העולמי במונטה קרלו, לאחר שניצח בסיבוב השני את המדורג ה-12 בעולם, דוד נלבלדיאן הספרדי והעפיל לרבע הגמר, שם הודח. באותה שנה השיג את התואר הראשון בקריירה שלו, לאחר שגבר בטורניר מינכן על מיכאל יוז'ני הרוסי, והפך לגרמני הראשון שזוכה בטורניר מאז 1994.
קריירה > 2008

קולשרייבר החל את 2008 בהעפלה לרבע גמר טורניר דוחא שבקטר. באותה שנה זכה בתואר השני שלו בקריירה בטורניר היינקן שהתקיים באוקלנד שבניו זילנד, לאחר שניצח את חואן קרלוס פררו בגמר. אחרי ההישג של קולשרייבר בטורניר היינקן, הוא גבר על המדורג 6 בעולם, אנדי רודיק בסיבוב השלישי של אוסטרליה הפתוחה בתוצאה של 6-4, 3-6, 7-6, 6-7, 8-6. בסיבוב הרביעי הודח ב-4 מערכות על ידי הטניסאי הפיני, ירקו ניימינן. במאי של אותה שנה, הפסיד קולשרייבר בגמר אליפות גארי וובר שנערכה בגרמניה לרוג'ר פדרר ב־2 מערכות.
קריירה > 2009

קולשרייבר החל את 2009 עם העפלה לרבעי הגמר בטורניר דוחא ובאוקלנד. הטניסאי הגרמני העפיל לסיבוב השני באוסטרליה הפתוחה, לפני שהודח ב־5 מערכות מול פבריס סאנטורו. בטורניר באינדיאן וולס מאסטרס, קולשרייבר ניצח את ניקולאס לפנטי 6-2 3-6 6-3, לפני שהודח בסיבוב הרביעי על ידי פרננדו ורדאסקו. גם ב-2009, הודח קולשרייבר על ידי נובאק דיוקוביץ' בסיבוב הרביעי ב-3 מערכות. בסיבוב השלישי של אליפות וימבלדון הוא נוצח על ידי רוג'ר פדרר ב-5 מערכות, והיה השחקן הראשון שלוקח מערכה מרוג'ר פדרר במהלך כל הטורניר, ואחריו גם אנדי רודיק עשה זאת.
קריירה > 2010

קולשרייבר פתח את העונה באוקלנד עם ניצחון ב־3 מערכות על טומאס בלוצ'י הברזילאי. קולשרייבר רשם עוד 2 ניצחונות בדרך לחצי גמר הטורניר, אך בשלב זה הודח על ידי הטניסאי הצרפתי ארנואד קלמנט. קולשרייבר התחיל את אוסטרליה הפתוחה עם 2 ניצחונות והעפיל לסיבוב השלישי, אך הוגרל לשחק נגד רפאל נדאל, והודח בסיבוב השלישי. בטורניר אינדיאן וולס מאסטרס, הודח קולשרייבר על ידי נובאק דיוקוביץ' ב־5 מערכות, ובשובר שוויון. בטורניר סוני אריקסון, הפסיד קולשרייבר לז'ו-וילפריד צונגה בסיבוב השלישי לאחר שניצח את פלוריאן מלר שפרש בגלל פציעה. במונטה קרלו מאסטרס, הוא ניצח את אנדי רודיק בדרך לרבע הגמר, שם הודח על ידי דוד פרר ב-3 מערכות. באליפות ווימבלדון הפסיד קולשרייבר בסיבוב השלישי לאנדי רודיק. בטורניר המבורג, הפסיד לטומאס בלוז'י בסיבוב השלישי. בספטמבר אותה שנה, מינה למאמנו האישי את מיילס מק'גאיין.
קריירה > 2011

קולשרייבר החל את 2011 באליפות קטאר עם ניצחון על אנדראס ספי בסיבוב הראשון, אך הפסיד בסיבוב השני לאיבו קרלוביץ'. באוקלנד, הפסיד לדוד פרר ברבע הגמר. בפברואר, התחרה קולשרייבר בטורניר ה-ABN AMRO ברוטרדם שבהולנד. הוא ניצח בסיבוב הראשון את ין-סן לו היפני, אך בסיבוב השני הפסיד ל-4 בעולם דאז, רובין סודרלינג. בהופעתו הראשונה בגביע הדייוויס עבור נבחרת גרמניה בטניס, הוא ניצח את המדורג 32 בעולם, איוואן דודיג הקרואטי. במשחק הרביעי בסדרה בין גרמניה לקרואטיה, הפסיד קולשרייבר למרין קיליץ', המדורג 10 בעולם דאז. לאחר שעלה אוטומטית בסיבוב הראשון של המאסטרס באינדיאן וולס, הפסיד בסיבוב הרביעי לחואן מרטין דל פוטרו במשחק צמוד, 6-7 6-7. קולשרייבר הודח על ידי רוג'ר פדרר בסיבוב השני של המאסטרס במונטה קרלו לאחר שניצח בסיבוב הראשון. באותה שנה זכה בתואר השלישי שלו בקריירה, בטורניר האלה (גארי וובר), לאחר שניצח את שותפו לנבחרת גביע הדייוויס, פיליפ פטצשנר. בדרך לתואר זה ניצח את סדריק שטבה, אלכסנדר דוגלופולוב, לייטון יואיט וגאל מונפיס.
קריירה > 2012

קולשרייבר העפיל לחצי גמר טורניר האלה, לאחר שניצח ברבע הגמר את רפאל נדאל 6-3 6-4. בחצי הגמר הודח על ידי טומי האס 7-6, 6-7, 7-6. באותה שנה הגיע קולשרייבר להישג הגדול ביותר בקריירה שלו, כשהעפיל לרבע גמר הווימבלדון שבאנגליה, אך בשלב זה הודח על ידי ג'ו-וילפריד צונגה ב-4 מערכות.
קריירה > 2013

קולשרייבר החל את העונה בהפסד לגאל מונפיס בשלב השני של טורניר דוחה. בטורניר היינקן שמתקיים באוקלנד, הודח קולשרייבר בגמר לאחר הפסד נגד דויד פרר, בתוצאה 6-7 ו1-6. באוסטרליה הפתוחה, פגש קולשרייבר את אמיר ויינטרוב בסיבוב השני, וניצח. בסיבוב השלישי הודח על ידי מילוש ראוניש (13). בטורניר המאסטרס באינדיאן וולס, הפסיד קולשרייבר בסיבוב השני למדורג 25 בעולם, בנויט פאייר הצרפתי. בטורניר המאסטרס במונטה קרלו, נוצח קולשרייבר בסיבוב השלישי על ידי רפאל נדאל. בטורניר ברצלונה הפתוחה הפסיד קולשרייבר בחצי הגמר לניקולס אלמגרו המקומי. בטורניר מינכן, הגיע קולשרייבר עד לגמר, שם הפסיד לטומי האס 6-3 7-6. ברולאן גארוס, הפסיד קולשרייבר בסיבוב הרביעי למדורג 1 בעולם, נובאק דיוקוביץ'. בטורניר האלה, ניצח קולשרייבר את קרלוס ברלוק' ואת טוביאס קאמקה, בדרך לרבע הגמר נגד מיכאל יוז'ני, שם הודח בתוצאה 6:3 6:2. בטורניר ההכנה לקראת אליפות וימבלדון, טורניר האיסטבורן שבאנגליה, הודח קולשרייבר בסיבוב השני על ידי ראדק סטפנק.
תארים

2007, טורניר מינכן.
2008, טורניר היינקן.
2011, טורניר האלה.
2012, טורניר מינכן.
2014, טורניר דיסלדוף
2015, טורניר אוסטריה
2016, טורניר מינכן
2017, טורניר אוסטריה
קולשרייבר בטורניר המאסטרס במדריד.
עשה שבתך חול ואל תצטרך לבריות

המונח עשה שבתך חול ואל תצטרך לבריות הוא כלל בהלכות שבת, ובהלכות צדקה, לפיו אדם שאין לו יכולת כלכלית לקיים את מצוות עונג שבת, עליו להימנע מלענג את השבת כדי לא להיזקק למתנות מהבריות.
מקור הכלל

כלל זה מופיע מספר פעמים בתלמוד הבבלי בשם רבי עקיבא: ”שבעה דברים צוה רבי עקיבא את רבי יהושע בנו... ועשה שבתך חול ואל תצטרך לבריות...”
כמו כן רבי יוחנן מוסר את הכלל הזה בשם אנשי ירושלים.
בגמרא מעמידים את דברי המשנה במסכת פאה לפיהם מי שיש לו מזון ארבע עשרה סעודות לא יטול מכספי הצדקה כשיטת רבי עקיבא.
כלל זה נפסק להלכה, כגון בדברי הרמב"ם: ”לעולם ידחוק אדם עצמו ויתגלגל בצער ואל יצטרך לבריות ואל ישליך עצמו על הצבור, וכן צוו חכמים ואמרו עשה שבתך חול ואל תצטרך לבריות.”
הטור: ”לעולם ירחיק אדם עצמו מהצדקה, ויגלגל עצמו בצער, שלא יצטרך לבריות. וכן צוו חכמים עשה שבתך חול ואל תצטרך לבריות.”
ההלכה במצבים כלכליים שונים

בבואה לקבוע את חובת האכילה והשתייה בשבת, מבחינה ההלכה בין מצבים כלכליים שונים:
אדם מבוסס מבחינה כלכלית - מחויב לקנות לסעודות השבת את מיטב המאכלים המקובלים בדורו ובמקום מגוריו, לפי יכולתו.
אדם שמצבו הכלכלי אינו שפיר, אך ידוע לו שאם ילווה כסף לצורך השבת יוכל להשיב את ההלוואה בעתיד – עליו ללוות כסף ולקנות לפחות מאכל מכובד אחד לכבוד השבת. לאדם זה מובטח בהלכה ובאגדה כי הקב"ה ישיב לו את ההוצאות שהוציא למען עונג השבת.
אדם עני שאף אם ילווה לא יוכל לפרוע את חובו – אל לו ללוות מאומה לצורך השבת, ועליו נאמר "עשה שבתך חול ואל תצטרך לבריות".
במצוות אחרות

למרות הכלל לפיו אין ליטול כספי צדקה לצורך מצוות עונג שבת, מצאנו כמה מצוות בהן ההדרכה היא ליטול צדקה כדי לקיימן:
לגבי הדלקת נרות חנוכה - כתב הרמב"ם: "אפילו אין לו מה יאכל אלא מן הצדקה שואל או מוכר כסותו ולוקח שמן ונרות ומדליק".
לגבי ארבע כוסות בליל הסדר - כתב השולחן ערוך: "אפילו עני המתפרנס מן הצדקה, ימכור מלבושו או ילוה או ישכיר עצמו בשביל יין לארבע כוסות". ויש שביארו שאם נזקק לכך, ייטול צדקה.
הערות שוליים

1 2  תלמוד בבלי, מסכת פסחים, דף קי"ב, עמוד א'.
↑  תלמוד בבלי, מסכת שבת, דף קי"ח, עמוד א'.
↑  משנה תורה לרמב"ם, ספר זרעים, הלכות מתנות עניים, פרק י', הלכה י"ח.
↑  ארבעה טורים, יורה דעה, סימן רנ"ה.
↑  ההלכות מבוארות בשולחן ערוך, אורח חיים, סימן רמ"ב ובמשנה ברורה שם.
↑  משנה תורה לרמב"ם, ספר זמנים, הלכות מגילה וחנוכה, פרק ד', הלכה י"ב.
↑  שולחן ערוך, אורח חיים, סימן תע"ב, סעיף י"ג.
פפאין

פפאין מפפאיה
פפאין הוא אנזים מסוג ציסטאין פרוטאז שמקורו בפפאיה.
האנזים בעל תכונות של אנדופפטידאז (פרוטאז המפרק קשרים פפטידים שלא בקצוות של חלבונים), אמידאז (אנזים המשמש כזרז להידרוליזה של אמידים) ושל אסטראז (מפרק אסטרים לחומצה ואלכוהול). האנזים מכיל בין 212–218 חומצות אמינו והוא בנוי משרשרת פוליפפטידית אחת עם שלושה קשרים דיסולפידים וקבוצת sulfhydryl.
המחקר הראשון שהוביל לחקר הפפאין, התבצע ב-1873 והתפרסם בעלון הרפואי בקולקטה תחת השם "השפעת כושר ההמסה של מיץ הפפאיה על פרטי מזון חנקניים". האנזים זוהה ובודד בין השנים 1950 ל-1960. הוא האנזים השני שעבר התגבשות (Crystallization) והציסטאין פרוטאז הראשון שהתגלה. חקר הפפאין עזר רבות בהבנת האנזים כחלבון והחל משנת 1991 נחקר ביתר הרחבה.
הפפאין משווק בדרך כלל כאבקה לריכוך בשר. ילידי דרום אמריקה משתמשים בפפאין לריכוך בשר במשך אלפי שנים. ברפואה הטבעית משתמשים בו לטיפול במערכת העיכול משום יכולתו לפרק חלבונים.
בשנת 2008, הפפאין נאסר לשימוש בארצות הברית בצורה של משחות לטיפול ברקמה במצב של נמק שמופיעה בפצעים הנובעים מסכרת, פצעי לחץ וכן הלאה, בשל היותו "מסכן את בריאות הצרכנים" עקב תופעות של אנפילקסיס והלם אנפילקטי תוך 15 דקות מרגע השימוש במשחות, תופעות שהביאו לאשפוז בבית חולים ואף להגעה לחדרי מיון.
הערות שוליים

↑
↑  דרוש מקור
| --- | --- |
בקרת זהויות :  NLI: 987007563282605171  BnF: cb12331651c (data)  LCCN: sh85097551  NDL: 00569037
פייר איילנד

ערך זה עוסק באי בניו יורק. אם התכוונתם למשמעות אחרת, ראו .
|  נתונים גאוגרפיים |
| --- | --- |
 מיקום:  האוקיינוס האטלנטי 
 קואורדינטות:  40°38′51″N 73°08′48″W﻿ / ﻿40.6475°N 73.14666667°W﻿ / 40.6475; -73.14666667
 שטח:  99.117942 קילומטר רבוע
 נתונים מדיניים
 מדינה:  ארצות הברית ארצות הברית
 אוכלוסייה:  777 (1 באפריל 2020)
 אזור זמן:  UTC -5
  (למפת ניו יורק מוגדלת) אולבני באפלו רוצ'סטר יונקרס סירקיוז יוטיקה ורמונט מסצ'וסטס קונטיקט האוק. האטל. ניו ג'רזי  פנסילבניה אירי ימת אונטריו קנדהפייר איילנד(למפת ניו יורק רגילה) אולבני באפלו רוצ'סטר יונקרס סירקיוז יוטיקה ורמונט מסצ'וסטס קונטיקט האוק. האטל. ניו ג'רזי  פנסילבניה אירי ימת אונטריו קנדהפייר איילנד
 
פייר איילנד (באנגלית: Fire Island; באופן מילולי: אי האש) הוא אי שנמצא בניו יורק, ארצות הברית.
לעיתים, השם משמש להתייחסות קולקטיבית לא רק לאי המרכזי, אלא גם לאי לונג ביץ' ברייר, לאי ג'ונס ביץ' ולאי ווסטהמפטון. ב-2012, לאחר פגיעתה של הוריקן סנדי, האי חולק ל-2 איים. שטח הקרקע של פייר איילנד הוא כ-24.9 קילומטרים רבועים (9.6 מילים רבועים).
במפקד אוכלוסין שנערך ב-2010, גרו 292 תושבים על האי.
הסרט פייר איילנד נקרא על שמו של האי.
כגיי וילג'

הכפרים צ'רי גרוב ופייר איילנד פיינס יחדיו מהווים גיי וילג' מאז אמצע המאה ה-20. התרבות מלאת המסיבות של שנות ה-70 שלפני הופעת ה-HIV/איידס מתוארת ברומן של אנדרו הולראן (אנ') מ-1978, Dancer from the Dance (אנ'). הבוטל (כיום מלון גרוב) היה מקום אירוח גיי פרנדלי שהפעיל ריקודי תה פופולריים בימי ראשון אחר הצהריים. צ'רי גרוב מכנה את עצמה "העיירה ההומו-לסבית הראשונה של אמריקה". לפייר איילנד יש "סצנת גיי איקונית", ומלון גרוב הוא המלון היחיד במדינת ניו יורק שאוסר על כניסה לאנשים מתחת לגיל 21 (בעיקר מפני שהכניסה למלון היא דרך בר).
הערות שוליים

↑  Consisting of the Fire Island CDP plus the villages of Saltaire and Ocean Beach: "Geographic Identifiers: 2010 Demographic Profile Data (G001): Fire Island CDP, New York". U.S. Census Bureau, American Factfinder. אורכב מ-המקור ב-2020-02-12. נבדק ב-2012-12-28."Geographic Identifiers: 2010 Demographic Profile Data (G001): Saltaire village, New York". U.S. Census Bureau, American Factfinder. אורכב מ-המקור ב-2020-02-12. נבדק ב-2012-12-28."Geographic Identifiers: 2010 Demographic Profile Data (G001): Ocean Beach village, New York". U.S. Census Bureau, American Factfinder. אורכב מ-המקור ב-2020-02-12. נבדק ב-2012-12-28.
↑  "Geographic Identifiers: 2010 Demographic Profile Data (G001): Fire Island CDP, New York". U.S. Census Bureau, American Factfinder. אורכב מ-המקור ב-2020-02-12. נבדק ב-2012-12-28.
↑  "The Meat Rack Est. 1950's". Fire Island Pines Historical Society. 2021-03-03. ארכיון מ-2022-05-20. נבדק ב-2022-06-06.
↑  Gay Fire Island, TravelGay.com, ארכיון מ-2022-05-31, נבדק ב-3 במאי 2021 {{citation}}:  (עזרה)
↑  Grove Hotel, A Fire Island Staple, ארכיון מ-2022-01-23, נבדק ב-1 במאי 2021 {{citation}}:  (עזרה)
| --- | --- |
בקרת זהויות :  NLI: 987007533680805171  LCCN: sh85048503  NARA: 10036896
פ. ג'. פטרסון

פרסיבל נואל ג'יימס פטרסון (באנגלית: Percival Noel James Patterson; נולד ב-10 באפריל 1935) היה ראש ממשלת ג'מייקה (ושר ההגנה) וראש מפלגת העם הלאומית בין 1992 ל-2006. כיהן כחבר הפרלמנט בין השנים 1970-1980 ו-1989-2006. פטרסון הוא דמות מובילה בקידום, פיתוח וחיזוק הקהילה הקריבית, יצירת בית המשפט הקריבי והשוק המשותף של האיים הקריבים
תולדות חייו

נולד בהנובר (ג'מייקה), למד באוניברסיטת איי הודו המערבית ובלונדון סקול אוף אקונומיקס. לאחר סיום לימודי משפטים השלים את הכשרתו כעורך דין בלונדון במידל טמפל. בכל המסגרות הללו היה מעורב בקהילת מנהיגים צעירים מהאזור הקריבי, עמם המשיך בשיתופי פעולה בהמשך דרכו. החל מ-1969 היה פטרסון ליד ימינו של מנהיג מפלגתו, מייקל מנלי שמינה אותו, בגיל 33 בלבד לסגנו ולחבר הסנאט. ב-1970 נבחר פטרסון לחבר הפרלמנט. בשנת 1972 עמד בראש מטה הבחירות שהוביל את המפלגה לניצחונה הראשון מאז עצמאות ג'מייקה. תחת ממשלי מנלי כיהן כשר התעשייה, התיירות, החוץ וסחר חוץ, הפיתוח והאוצר.
ב-1992, עם פרישתו של מנלי מתפקידי ראש המפלגה וראש הממשלה, נבחר פטרסון לרשת אותו בשני תפקידיו. פטרסון הוביל מדיניות סוציאל-דמוקרטית ברוח "הדרך השלישית" שעיקרה שילוב בין עקרונות של מדינת רווחה לבין מודרניזציה וליברליזציה של הכלכלה (בדומה לטוני בלייר בבריטניה באותה תקופה). פטרסון משך לאי משקיעים זרים והצליח לנתק את מערך ההלוואות של המדינה מקרן המטבע הבינלאומית.
פטרסון הוביל את מפלגתו לניצחונות בבחירות 1993, 1997 ו-2002. לקראת בחירות 2002 פרצו מהומות דמים במדינה (בעיקר בבירה) בין כנופיות מתומכי שתי המפלגות היריבות ופטרסון נאלץ להפעיל כוחות צבא על מנת להחזיר את הסדר על כנו. ב-2006 הודיע על פרישה מתפקידי ראש המפלגה וראש הממשלה, פורשיה סימפסון-מילר נבחרה להחליפו בשני תפקידיו.
פטרסון הצהיר שהיה מעדיף לסלק את שאריות הקולוניאליזם ולראות את ג'מייקה כרפובליקה ולא כממלכה בחבר העמים הבריטי, אך הודה שדעת הקהל איננה עמו בנושא זה.
בזירה האזורית והבינלאומית

ב-2004, בעת שכיהן כיו"ר תורן של הקהילה הקריבית ניהל את מגעיה מול האיטי. פטרסון הוביל להחלטה שלא להכיר במשטר ביטר מטאייה (אנ') שהדיח את הנשיא הנבחר ז'אן-ברטראן אריסטיד ולא ליצור בכך תקדים מסוכן של הכרה בהפיכות לא דמוקרטיות.
פטרסון הוא חבר Club de Madrid, ארגון של כ-80 ראשי מדינות לשעבר הפועל לחיזוק הדמוקרטיה בעולם.
הערות שוליים

↑  P.J Patterson passes 'Reparations Torch' to Prime Minister Gaston Browne at Second Regional Conference on Reparations, 15 באוקטובר 2014
↑  THE MOST HONOURABLE P. J. PATTERSON, ON, PC, OE, QC UPON BEING AWARDED THE ORDER OF THE CARIBBEAN COMMUNITY (OCC), 2 JULY 2009
↑  No option - Jamaica returning to IMF - Shaw - No immediate effect on public sector, 22 ביולי 2009
↑  איי. פי., ג'מייקה: 37 בני אדם נהרגו בקרבות בין מתפרעים למשטרה, באתר ynet, 11 ביולי 2011
↑  Jamaica eyes republican future, כתבה ב-BBC‏ 22 בספטמבר 2003
↑  PJ Patterson unhappy with pace of change, דיילי הראלד, 9 בפברואר 2012
↑  No Permanent Solution for Haiti without CARICOM – Patterson, 25 במרץ 2004
↑  דף בקלאב דה מדריד
| ראשי ממשלת ג'מייקה |
| --- | --- | --- |
| ראש השרים | אלכסנדר בוסטמנטה • נורמן מנלי (פרימייר, 1959-1962) |  |
| ראשי ממשלה | אלכסנדר בוסטמנטה • דונלד סנגסטר • יו שירר • מייקל מנלי • אדוארד סיאגה • מייקל מנלי • פ. ג'. פטרסון • פורשיה סימפסון-מילר • ברוס גולדינג • אנדרו הולנס • פורשיה סימפסון-מילר • אנדרו הולנס |  |
| --- | --- |
בקרת זהויות :  GND: 1057447943  ISNI: 0000 0000 3102 5711  LCCN: n96000848  NARA: 10574917  SNAC: w6vc46w1  VIAF: 36173412   WorldCat (עם VIAF): 36173412